stanford-oval/wikipedia huggingface dataset:
ג'יימס פארמר
הערות שוליים

↑  FARMER, JAMES LEONARD, JR. | The Handbook of Texas Online| Texas State Historical Association (TSHA), tshaonline.org, ‏11 ביולי 2012 (באנגלית)
↑  James Farmer, Jr. | Who Speaks for the Negro?, whospeaks.library.vanderbilt.edu
↑  "Obituary | Civil rights leader James Farmer dead at 79 by Paul Tolme, The Associated Press". Santa Cruz Sentinel. 1999-07-10. p. 12. נבדק ב-2020-07-19.
↑  James Farmer & the Great Debaters » The Big Four
↑  Our Documents - Transcript of Civil Rights Act (1964), www.ourdocuments.gov
↑  History Of Federal Voting Rights Laws, www.justice.gov, ‏6 באוגוסט 2015 (באנגלית)
↑  Barron, James (2005-01-03). "Shirley Chisholm, 'Unbossed'Pioneer in Congress, Is Dead at 80". The New York Times (באנגלית אמריקאית). ISSN 0362-4331. נבדק ב-2020-07-19.
↑  Severo, Richard (1999-07-10). "James Farmer, Civil Rights Giant In the 50's and 60's, Is Dead at 79". The New York Times (באנגלית אמריקאית). ISSN 0362-4331. נבדק ב-2020-07-19.
↑  Open Communities, Open Communities (באנגלית)
↑  Civil Rights Leader James Farmer Dies - The Washington Post | HighBeam Research, web.archive.org, ‏2012-11-04
↑  Amy Bertsch, James Farmer, East Texas History (באנגלית)
| --- | --- |
בקרת זהויות :  BnF: cb12059349t (data)  GND: 172084660  ISNI: 0000 0001 1469 0741  LCCN: n84129162  NKC: kup19990000026307  NLA: 67444765  NTA: 072778458  SNAC: w6039jfq  SUDOC: 028841492  VIAF: 22162973   WorldCat (עם VIAF): 22162973
גרעין (אלגברה)

גרעין (באנגלית: Kernel) של הומומורפיזם בין מבנים אלגבריים הוא אוסף האיברים שההומומורפיזם מעביר אל האיבר הנייטרלי (לדוגמה: איבר האפס של מרחב וקטורי, איבר האפס של חוג, האיבר הנייטרלי של חבורה). הגרעין הוא תת-מבנה של המבנה שממנו מוגדר ההומומורפיזם, וחלות עליו גרסאות שונות של משפט האיזומורפיזם הראשון, על-פי סוג המבנה שבו מדובר. נהוג לסמן את הגרעין של העתקה  f:A\to B ב- {\text{Ker}}(f) או  \ker(f) (לעיתים משמיטים את הסוגריים ורושמים  \ker f).
דוגמאות

אם  T:V\to W הומומורפיזם של מרחבים וקטוריים, הגרעין שלו  {\text{Ker}}(T)=\{v\in V:T(v)=0\} הוא תת-מרחב של  V, שממדו  \dim(V)-{\text{rank}}(T).
אם  f:G\to H הומומורפיזם של חבורות, הגרעין  {\text{Ker}}(f)=\{x\in G:f(x)=e_{H}\} הוא תת-חבורה נורמלית, וחבורת המנה  G/{\text{Ker}}(f) איזומורפית לתמונה  {\text{Im}}(f).
אם  f:R\to S הומומורפיזם של חוגים, הגרעין  {\text{Ker}}(f)=\{x\in R:f(x)=0\} הוא אידיאל דו-צדדי, וחוג המנה  R/{\text{Ker}}(f) איזומורפי לתמונה  {\text{Im}}(f).
אם  f:M\to N הומומורפיזם של מודולים מעל חוג R, הגרעין  {\text{Ker}}(f)=\{x\in M:f(x)=0\} הוא תת-מודול של  M, ומודול המנה  M/{\text{Ker}}(f) איזומורפי לתמונה  {\text{Im}}(f).
ניתן להגדיר גרעין גם עבור קבוצה מנוקדת (pointed set). אם  f:(X,x_{0})\to (Y,y_{0}) פונקציה בין קבוצות עם נקודות אז  {\text{Ker}}(f)=\{x\in X:f(x)=y_{0}\}.
ההכללה המשותפת למקרים אלה נתונה בתורת הקטגוריות על ידי מושג הגרעין הקטגורי.
ראו גם

מרחב פתרונות
גשר קרוס ביי וטרנס ממוריאל

| --- | --- |

 מידע כללי
 סוג:  גשר נפתח, גשר אגרה 
 כתובת:  ברוד צ'אנל 
 מיקום:  קווינס 
 מדינה:  ארצות הברית 
 בעלים:  עיריית ניו יורק 
 הקמה ובנייה
 תקופת הבנייה:  ? – 28 במאי 1970
 תאריך פתיחה רשמי:  28 במאי 1970 
 מידות
 אורך:  910 מ' 
 מידע טכני
 מִפְתָּח מרבי:  84 מ' 
 קואורדינטות:  40°35′29″N 73°49′11″W﻿ / ﻿40.591497°N 73.819614°W﻿ / 40.591497; -73.819614
 אתר רשמי
  (למפת ניו יורק מוגדלת) מנהטן הברונקס ברוקלין קווינס סטטן איילנד  ניו ג'רזיגשר קרוס ביי וטרנס ממוריאל(למפת ניו יורק רגילה) מנהטן הברונקס ברוקלין קווינס סטטן איילנד  ניו ג'רזיגשר קרוס ביי וטרנס ממוריאל
 
גשר קרוס ביי וטרנס ממוריאל (באנגלית: Cross Bay Veterans Memorial Bridge; "גשר חוצה המפרץ זיכרון לוותיקי המלחמות") הוא גשר החוצה חלק ממפרץ ג'מייקה ומגיע לחצי האי רוקאווי שברובע קווינס בעיר ניו יורק.
הגשר נפתח לתנועה בשנת 1970 והוא כולל שישה נתיבים לכלי רכב.
הגשר נמצא בבעלות העיר ניו יורק ומופעל על ידי רשות המנהרות וגשר טרייבורו.
הגשר פועל ככביש אגרה ועלות המעבר בו הוא דולר וחצי למנויים, עם הנחות לתושבי האזור. בשנת 1997 רודולף ג'וליאני הבטיח הנחות לתושבי האזור בתשלום האגרה וזכה בסקרים בתמיכה גורפת שלהם.
הערות שוליים

↑  Mark Jacobson, Rudy's Oval Office Dream, pages 46-48 in New York Magazine, Nov 10, 1997
| תחבורה בניו יורק |
| --- | --- | --- |
| שדרות אורכיות | השדרה הראשונה • השדרה השנייה • השדרה השלישית • שדרת לקסינגטון • השדרה הרביעית (שדרת פארק) • שדרת מדיסון • השדרה החמישית • השדרה השישית (שדרת האמריקות) • השדרה השביעית • השדרה השמינית / סנטרל פארק וסט • השדרה התשיעית • השדרה העשירית • השדרה ה-11 • השדרה ה-12 • שדרה A • שדרה B • שדרה C • שדרה D |  |
| רחובות רוחביים | וול סטריט • רחוב קאנאל • רחוב 34 • רחוב 42 • רחוב 52 • רחוב 57 • רחוב 59 • רחוב 110 • רחוב 125 • רחוב 155 |  |
| רחובות אחרים | ברודוויי • רחוב בליקר • רחוב האוסטון |  |
| כיכרות | כיכר טיימס • גראנד ארמי פלאזה • כיכר וושינגטון • כיכר יוניון • כיכר קולומבוס |  |
| גשרים | גשר רוברט פ. קנדי • גשר ברונקס וייטסטון • גשר וראזאנו נארוז • גשר ת'רוגס נק • גשר הנרי הדסון • גשר קווינסבורו • גשר ברוקלין • גשר מנהטן • גשר ויליאמסבורג • גשר ג'ורג' וושינגטון • גשר מארין פארקוויי גיל הודג'ס ממוריאל • גשר קרוס ביי וטרנס ממוריאל |  |
| מנהרות | מנהרת ברוקלין בטרי • מנהרת קווינס מידטאון • מנהרת הולנד • מנהרת לינקולן |  |
| נמלי תעופה | נמל התעופה הבינלאומי ג'ון פ. קנדי • נמל התעופה הבינלאומי ניוארק ליברטי • נמל התעופה לה גוארדיה |  |
| כללי | תחנת גרנד סנטרל • הרכבת התחתית של ניו יורק • תוכנית חברי הוועדה (1811) |  |
גרעין (תורת הקטגוריות)

בתורת הקטגוריות, גרעין הוא מושג כללי המכליל את מושג הגרעין האלגבראי - דהיינו גרעין של הומומורפיזם של חבורות, חוגים ומודולים.
באופן לא לגמרי פורמלי, גרעין של מורפיזם  \,f:X\rightarrow Y עבור  X,Y אובייקטים כלשהם, הוא האובייקט  K "הכללי ביותר" עם מורפיזם מתאים מהצורה  \,k:K\rightarrow X, כך ש- \,f\circ k=0.
הגדרה

תהי  C קטגוריה, המכילה את מורפיזם האפס. יהיו  X,Y אובייקטים ויהי  \,f:X\rightarrow Y מורפיזם.
הגרעין של  f הוא אובייקט  \ker(f) שעבורו קיים מורפיזם  k:\ker(f)\to Y שהוא המשווה של  f ושל מורפיזם האפס  0_{X,Y}:X\to Y, וכן  \ker(f) אוניברסלי ביחס לתכונה זו של קיום  k.
באופן מפורש, גרעין הוא אובייקט המקיים את שתי התכונות הבאות:
\,f\circ k=0_{K,Y}, כלומר הדיאגרמה הבאה קומוטטיבית:
בהינתן אובייקט  K' עם מורפיזם כלשהו  \,k':K'\rightarrow X כך ש- \,f\circ k'=0_{K',Y}, קיים מורפיזם יחיד  \,u:K'\rightarrow K כך ש  \,k\circ u=k'. כלומר הדיאגרמה הבאה קומוטטיבית:
במקרים רבים, במיוחד באלגברה, מתייחסים לגרעין כאל הגרעין האלגברי, וההמורפיזם  k הוא העתקת ההכלה הטבעית.
ניתן להראות כי k הוא תמיד מונומורפיזם.
לא לכל מורפיזם בהכרח קיים גרעין, אך אם קיים גרעין אז הוא יחיד עד כדי איזומורפיזם.
דוגמאות

בקטגוריה של חבורות, בהינתן הומומורפיזם  \,f:X\rightarrow Y, אם K הוא הגרעין של f במובן הרגיל של המילה, אז K היא תת-קבוצה של X, ומורפיזם ההכלה  \,k:K\rightarrow X הוא הגרעין של f במובן הקטגורי.
בקטגוריה של חוגים אין גרעין, משום שאין בקטגוריה זו מורפיזם אפס. (שהרי מניחים כי הומומורפיזמים מעתיקים את היחידה ליחידה).
ג'רג' ראושר

| --- | --- |

 לידה:  29 באפריל 1902 דורוג, הונגריה 
 פטירה:  3 באוקטובר 1930 (בגיל 28) קומארום, הונגריה 
 מדינה:  הונגריה 
 
ג'רג' ראושר (בהונגרית: Rauscher György; דורוג, 29 באפריל 1902 – קומארום, 3 באוקטובר 1930) היה צייר יהודי-הונגרי.
ביוגרפיה

ג'רג' ראושר נולד במשפחה יהודית ובגיל שנה עבר עם משפחתו לקומארום, שם אביו היה רופא נפתי. הוא החל את לימודי האמנות שלו בתיכון כתלמידו של קארוי הארמוש. מאוחר יותר למד באקדמיה לאמנויות יפות (וינה) (Akademie der bildenden Künste Wien) ולאחר מכן גם באוניברסיטה ההונגרית לאמנויות יפות, בהנחייתו של פרופסור אישטוואן רטי. בשנים 1925–1926 יצא למסעות לימוד לפריז, פירנצה, וינה ומינכן. אמנותו התאפיינה בצורות סגורות, פלסטיות וקווי מתאר חדים.
בשנת 1927 עבר לברלין, שם לקח חלק פעיל בחיי האמנות, והשיג הצלחה כמאייר וכצייר דיוקנאות. דיוקנותיהם של מרלן דיטריך ושל ליליאן הארווי (Lilian Harvey) פרי מכחולו התפרסמו במיוחד. הוא הציג בברנו באותה שנה. סגנונו הושפע מאוד מהאר דקו. מ-1928 עד 1930 התגורר בברלין ובניס ולאחר מכן שכר סטודיו בפריז. למרות שהותו הארוכה בחו"ל שמר על קשר הדוק עם בודפשט, וחופשותיו בקומארום תמיד היוו עבורו השראה אמנותית רצינית.
ראושר סבל ממחלת ריאות חמורה וחיפש מרפה בהרי הטטרה ב-1930. כשמצבו הפך לחסר תקווה, אמו לקחה אותו הביתה לקומארום לימיו האחרונים שם בחיק המשפחה.
הערכתו כאמן

במהלך חייו הקצרים יצר ראושר הרבה, והותיר כ-200 ציורים וגרפיקה. כמה מיצירותיו מוצגות ב"מוזיאון ג'רג' קלפקה" בקומארום. יצירותיו, במיוחד דיוקנאותיו, שצוירו בסגנון האישי האופייני לו, תורמות תרומה חשובה לאמנות האוניברסלית. בעיר דורוג פרס אמנות על שמו (מדליית הנצחה ג'רג' ראושר). בתור הצייר ההונגרי הראשון שצייר תמונות ריאליסטיות, בסגנונו האישי הייחודי, לעבודותיו של ג'רג' ראושר יש משמעות רבה בתולדות האמנות.
גלריית תמונות

השפם הגדול
מסביב לשולחן
גבר בחליפה עם קקטוס
דיוקן של האנה הונטי
לקריאה נוספת

ג'רג' ראושר באתר האינטרנט: https://web.archive.org/web/20130405024730/http://gyorgyrauscher.com/
יודית שוימאר - לאיוש קובאץ': לקסיקון דורוג - 2008 ISBN 963-00-4973-2.
אמשה סאמאדו 2019: ג'רג' ראושר - הצייר של האובייקטיביות החדשה והעולם האבירי. קומארום.
גרי מור

| --- | --- |

 לידה:  4 באפריל 1952 בלפסט, צפון אירלנד
 פטירה:  6 בפברואר 2011 (בגיל 58) Estepona, ספרד 
 שם לידה:  Robert William Gary Moore 
 מקום קבורה:  St Margaret's Church 
 מוקד פעילות:  הממלכה המאוחדת 
 תקופת הפעילות:  1969–2011 (כ־42 שנים)
 מקום לימודים:  בית הספר לבנים אשפילד 
 סוגה:  בלוז רוק רוק רוק כבד בלוז
 סוג קול:  בריטון 
 שפה מועדפת:  אנגלית 
 כלי נגינה:  גיטרה
 חברת תקליטים:  וירג'ין רקורדס 
 האתר הרשמי
 פרופיל ב-IMDb
 
רוברט ויליאם גרי מור (באנגלית: Robert William Gary Moore; ‏4 באפריל 1952 – 6 בפברואר 2011) היה זמר וגיטריסט צפון-אירי. מור החל את הקריירה שלו בשנות ה-60, וניגן עם אמנים ולהקות שונים, בהם גרג לייק, Thin Lizzy, Colosseum II.
ביוגרפיה > נעוריו ותחילת דרכו

מור נולד בבלפסט שבצפון אירלנד. בגיל 8 קיבל גיטרה אקוסטית חבולה, ובגיל 14 קיבל גיטרה תקינה, שהייתה גיטרה ימנית, עליה הוא למד לנגן כרגיל על אף היותו שמאלי.
מור הושפע בראשית דרכו מאלביס פרסלי והביטלס. מאוחר יותר כשראה את ג'ימי הנדריקס ו-John Mayall & the Bluesbreakers מופיעים בבלפסט, עיר הולדתו, סגנונו התפתח לבלוז רוק, שהפך לסגנון המרכזי והדומננטי במוזיקה שיצר.
מור הושפע רבות מפיטר גרין (פליטווד מק), שהיה המנטור שלו כשהופיע בדבלין. ב-1995 הוציא מור את האלבום "Blues for Greeny" כמחווה לפיטר גרין, האלבום היה מורכב כולו מיצירות של פיטר גרין. באלבום זה ניגן מור על גיטרתו של גרין, 1959 Les Paul standard, אותה השאיל למור אחרי שפרש מפליטווד מק. בסופו של דבר מור רכש את הגיטרה לבקשתו של גרין.
ביוגרפיה > Skid Row

בשנת 1969 הצטרף מור ללהקת Skid Row, להקת בלוז רוק אירית, בתקופה זו רכש את המוניטין שלו בתעשיית המוזיקה, ויצר את קשריו עם פיל לינוט.
ביוגרפיה > קריירת סולו

בשנת 1973 פתח את קריירת הסולו שלו עם האלבום "Grinding Stone", עם להקתו, Gary Moore Band. ב-1978 יצר עם פיל לינוט את "Parisienne Walkways" שנכנס לרשימת ה-Top 10 של ה-‏UK Singles Chart באפריל 1979, ואת האלבום Black Rose: A Rock Legend (אנ') של Thin Lizzy.
ב-1987 השתתף בהקלטות לתקליט הצדקה "Let It Be", גרסת כיסוי לשירם של הביטלס. כל ההכנסות מהתקליט נתרמו לצדקה בעקבות אסון MS Herald of Free Enterprise.
ב-1993 נכללו שיריו של מור "Run To Your Mama" ו-"Dark Side of the Moog" באלבום Rock Classics Vol. 1.
ב-1994 שיתף פעולה עם ג'ק ברוס וג'ינג'ר בייקר במיזם BBM (Bruce-Baker-Moore).
אחרי סדרה של הקלטות רוק, הוציא את האלבום "Still Got the Blues", בו הוא חזר לסגנון הבלוז. האלבום נחל הצלחה רבה. מור המשיך עם הבלוז עד 1997, בשנה זו הוציא את "Dark Days in Paradise" שהתאפיין במקצבי דאנס.
ב-2001 מור הוציא את "Back to the Blues", בו הוא חוזר לסגנון הבלוז. לאחר מכן הוציא את "Power of the Blues"‏ (2004), "Old New Ballads Blues"‏ (2006), "Close As You Get"‏ (2007) ו-"Bad For You Baby"‏ (2008).
מותו

בשנת 2011, מור נפטר בשנתו מדום לב, במהלך חופשה בספרד.
הערות שוליים

↑  Maverick-music.com‏, The Peter Green Les Paul
↑  The Official Charts
↑  Let It Be (Ferry Aid song)‎, ויקיפדיה האנגלית
| --- | --- |
בקרת זהויות :  NLI: 987007325128405171  PLWABN: 9810579973905606  BIBSYS: 2043774  BNE: XX876371  BnF: cb13897671p (data)  GND: 119065517  ISNI: 0000 0001 1450 1445  LCCN: n2002022291  MusicBrainz: a8806b5c-3ee0-4277-94d3-1a5427a7707c  NDL: 001215928  NKC: ola2002149855  NLA: 49782819  NSK: 000068045  NTA: 073724246  RERO: 02-A003606848  SNAC: w66x1psz  SUDOC: 160120306  Trove: 1511034  VIAF: 84961021   WorldCat (עם VIAF): 84961021 
גרי מור בהופעה במנצ'סטר, 1985
גילון

ערך זה עוסק ביישוב קהילתי בגליל. אם התכוונתם למשמעות אחרת, ראו .
| --- | --- |
הכניסה ליישוב גילון
מדינה: ישראל ישראל
מחוז: הצפון
מועצה אזורית: משגב
גובה ממוצע: ‎302 מטר
תאריך ייסוד: 1980
תנועה מיישבת: חרות בית"ר
סוג יישוב: יישוב קהילתי
נתוני אוכלוסייה לפי הלמ"ס לסוף 2022
  - אוכלוסייה: 1,099 תושבים
    - שינוי בגודל האוכלוסייה: ‎-2.5% בשנה
 מפת מיקום  מפה דינמית   (למפת הגליל המערבי מוגדלת) גילון(למפת הגליל המערבי רגילה) גילון(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום גילון(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום גילון32°54′11″N 35°14′12″E﻿ / ﻿32.9030850904971°N 35.2367224928802°E﻿ / 32.9030850904971; 35.2367224928802  heמפת היישובים של מועצה אזורית משגב (in English: Misgav Regional Council) באדום - גילון בירוק - מיקום בניין המועצה tabBackground:;tabBorder:#aaa;defaultTab:0;
מדד חברתי-כלכלי - אשכול לשנת 2021: 9 מתוך 10

גִּילוֹן הוא יישוב קהילתי בגליל התחתון בתחומי המועצה האזורית משגב. היישוב שוכן על הר גילון (מכאן נובע שמו), שברכס שגור, כ-7 ק"מ מערבית לכרמיאל.
על ההר גם מרכז אזורי ובו בית ספר יסודי, הר גילון, ואולם ספורט. מהיישוב תצפית יפה לבקעת בית הכרם.
ביישוב מתגוררות 280 משפחות.
היסטוריה

היישוב גילון הוא יוזמה של גרעין עובדי רפא"ל שבקשו החל משנת 1975 להקים יישוב קהילתי בגליל, תוך שהם ממשיכים לעבוד במקומות העבודה הקודמים שלהם. המוסדות המיישבים דחו את בקשתם בטענה שאינם מעוניינים להקים לחברי הגרעין סביון בגליל, שכן באותה תקופה הוקמו רק יישובים שפרנסתם במקום ההתיישבות. אנשי הגרעין דחו את ההצעה להיות כפר תעשייתי שאנשיו עובדים במפעלים שיוקמו ביישוב, מכיוון שהם היו כבר אנשים מבוססים שעבדו בתחומי התמחותם. במהלך שנת 1976 הועלתה פשרה שאנשי המקום ימשיכו לעבוד במקומות עבודתם, אולם הם יקימו יחד מפעל תעשייתי אחד במקום, שאם יתפתח יעברו חלק מהתושבים לעבוד בו. בראשית 1977, כשבגרעין היו 170 משפחות, הודיעו לאנשי הגרעין שהם מועמדים להתיישב באותה שנה. העלייה על הקרקע התעכבה ובינתיים גרעין רפא"ל התפלג לשני גרעינים: גרעין גילון שביקש להקים יישוב קהילתי וגרעין עצמון שביקש להקים מושב.
הגרעין גדל לכ-300 משפחות, אך העלייה לקרקע התעכבה. בשלב מסוים חברו אנשי הגרעין להתאחדות האכרים ששמשה כתנועה מיישבת. באפריל 1979 הוקצה תקציב להקמת היישוב.
היישוב עלה לקרקע בנובמבר 1980 במסגרת תוכנית המצפים בגליל, על ידי תנועת משקי חירות בית"ר, הסוכנות היהודית ושר החקלאות דאז אריאל שרון.
בתחילתו כלל היישוב גרעין של חמש עשרה משפחות עם שנים עשר ילדים.
בשנת 1982 הצטרפו עוד שבע משפחות ליישוב, ובשנת 1984 התחילו להבנות מבני הקבע הראשונים.
גאוגרפיה

היישוב נמצא על הר גילון, שפסגתו בגובה 372 מטרים. מדרונו המזרחי ומדרונו הדרומי של ההר מצוקיים ואילו צידו הצפוני מתון.
היישוב עצמו בנוי על צידו הדרום מערבי של ההר, בגובה 270–340 מטרים.
מדרום להר זורם נחל חילזון. מצפון להר מצויה בקעת בית הכרם, המפרידה בין הגליל התחתון לגליל העליון.
תעסוקה

רוב התושבים עובדים מחוץ ליישוב במקצועות החופשיים, בעיקר באזור חיפה והמפרץ. רבים עובדים ברפא"ל. חלקם עצמאיים העובדים באזורי התעשייה של המועצה האזורית משגב, תרדיון ובר-לב.
חברה ותרבות

לגילון יש אגודה שיתופית, שמארגנת פעילויות חברתיות ותרבותיות לחבריה: נשף פורים, קפה-תרבות, נטיעות בט"ו בשבט, יום השנה לגילון ועוד. האספה הכללית של חברי האגודה נפגשת פעם בשנה לאישור התקציב השנתי ולדיון.
היישוב מנוהל על ידי ועד מקומי שנבחר פעם בחמש שנים, ועד אגודה שנבחר כל שנה (מתקיימת זהות ועדים) וועדות של מתנדבים: ועדת הנהלה, חינוך, נוער, תרבות, קליטה, ביטחון, איכות סביבה ועוד.
מוסדות חינוך

ילדי הגנים לומדים בגני ילדים אשר ממוקמים ביישוב.
על ההר קיים בית הספר היסודי "הר גילון", שם לומדים ילדים מהמועצה האזורית. תלמידי חטיבת הביניים והתיכון לומדים בבית ספר השוכן בלב המועצה האזורית, ברקפת, בבית הספר "על יסודי משגב".
תנועת הנוער הפועלת ביישוב היא "האיחוד החקלאי" אשר קהל היעד שלו הוא לתלמידי כיתה ד' ומעלה.
הערות שוליים

1 2  אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור 
סוף יולי 2024 (אומדן), בכל יתר היישובים - לפי טבלה שנתית של למ"ס עבור

סוף 2022.
↑  הנתונים לפי טבלת מדד חברתי כלכלי של למ"ס נכון לשנת 2021
↑  בית ספר הר גילון
↑  אהרון דולב, "לייהד הגליל" - ביהודים או ב"קריטריונים"?, מעריב, 30 בינואר 1976; המשך
↑  אליהו איזקסון, חידוש ההתישבות המשפחתית מושבתית, מעריב, 26 באוגוסט 1979
↑  יוסי ביילין, לגליל בלי תנועה מיישבת, דבר, 24 בספטמבר 1976
↑  גרעין רפא"ל יעלה השנה להתיישבות בשגב, דבר, 18 בינואר 1977
↑  מאיר הראובני, אם לא נתוקצב באפריל - אעזוב עם המשפחה בסוף שנת הלימודים, מעריב, 2 במרץ 1979
↑  יוסף פריאל, התעוררות ביישוב הגליל, דבר, 16 בינואר 1979
↑  אהרון דולב, גרעין גילון גדול מדי, מעריב, 6 באפריל 1979
↑  שלמה רייזמן, יוזמתה של התאחדות האכרים, מעריב, 29 בינואר 1980
↑  מאיר הראובני, 100 מליון ל"י הוקצבו להקמת המושבה גילון, מעריב, 29 באפריל 1979
↑  יואל דר, מצפה חדש בגליל המערבי, דבר, 7 בנובמבר 1980
| --- | --- |
בקרת זהויות :  NLI: 987007467859205171
דאי

ערך זה עוסק בנפה בסין. אם התכוונתם למשמעות אחרת, ראו .
| --- | --- |

 מדינה:  הרפובליקה העממית של סין הרפובליקה העממית של סין
 מחוז:  שאנשי
 נציבות עירונית:  שִׂינְג'וֹאוּ (אנ')
 בירת הנפה:  Shangguan Town 
 שטח:  1,747 קמ"ר
 אוכלוסייה:  ‏
  ‑ בנפה:  178,870 (2020)
  ‑ צפיפות:  102.4 נפש לקמ"ר (2020)
 קואורדינטות:  39°3′49″N 112°56′35″E﻿ / ﻿39.06361°N 112.94306°E﻿ / 39.06361; 112.94306
 אזור זמן:  UTC +8
 http://dx.sxxz.gov.cn/
  מפת מיקום  מפה מפורטת   (למפת שאנשי מוגדלת) טאי-יואןדאי(למפת שאנשי רגילה) טאי-יואןדאי  he tabBackground:;tabBorder:#aaa;defaultTab:0;
 
דאי (בסינית: 代县, בפין-יין: Dài Xiàn) היא נפה השייכת לנציבות העירונית שִׂינְג'וֹאוּ (אנ') בצפון-מרכז מחוז שאנשי שבצפון-מזרח הרפובליקה העממית של סין.
הערות שוליים

↑  https://www.citypopulation.de/en/china/shanxi/admin/
| --- | --- |
בקרת זהויות :  NLI: 987007538001105171  LCCN: nr90025378  VIAF: 158713344   WorldCat (עם VIAF): 158713344 
ערך זה הוא קצרמרבנושא גאוגרפיה של סין. אתם מוזמנים לתרום לוויקיפדיה ו.
גנרל חיל האוויר (ארצות הברית)

| --- | --- |
דגל גנרל חיל האוויר

דרגת גנרל חיל האוויר על הכותפת
 מדינה:  ארצות הברית ארצות הברית
 צבא:  הכוחות המזוינים של ארצות הברית
 היררכיה:  קצינים
 בתוקף:  7 במאי 1949 – הווה (75 שנים)
 דרגה זוטרה:  גנרל
 דרגה בכירה:  גנרל הצבאות
 מקבילת הצבא:  גנרל הצבא
 מקבילת חיל הים:  אדמירל צי
גנרל חיל האוויר (GAF)  היא דרגת גנרל חמישה כוכבים והיא הדרגה הגבוהה ביותר האפשרית בחיל האוויר של ארצות הברית. גנרל חיל האוויר מדורג מיד מעל גנרל והוא שווה ערך לגנרל הצבא בצבא ארצות הברית ואדמירל צי בצי ארצות הברית. בדרגה החזיק רק אדם אחד, הגנרל הנרי ה. ארנולד, אשר שירת כראש חילות האוויר של צבא ארצות הברית במהלך מלחמת העולם השנייה. מכיוון שחיל האוויר היה מרכיב של הצבא ולא זרוע עצמאית, הדרגה מעולם לא הוחזקה על ידי איש חיל האוויר.
היסטוריה

גנרל הנרי ה. ארנולד, המפקד של חילות האוויר של צבא ארצות הברית, הפך לטייס הראשון שהועלה לדרגת חמישה כוכבים של גנרל הצבא ב-21 בדצמבר 1944. ארבעת האנשים הנוספים שקודמו לדרגת גנרל הצבא, כולם מכוחות היבשה של הצבא, היו ראש המטה של צבא ארצות הברית ג'ורג' ס. מרשל, המפקד העליון של אזור דרום מערב האוקיינוס השקט דאגלס מקארתור, המפקד העליון של המפקדה העליונה של חיל המשלוח של בעלות הברית דווייט ד. אייזנהאואר ומפקד קבוצת הארמיות ה-12 עומר בראדלי.  ארבעה אדמירלים של הצי גם הועלו לדרגת חמישה כוכבים של אדמירל הצי, ויליאם ד' ליהי, יושב ראש המטות המשולבים, ארנסט קינג, ראש המבצעים הימיים והמפקד העליון, צי ארצות הברית, צ'סטר נימיץ, המפקד העליון של אזורי האוקיינוס השקט וצי האוקיינוס השקט של ארצות הברית, ויליאם הולסי ג'וניור, מפקד אזור דרום האוקיינוס השקט.
גנרל הצבא ארנולד שמר על הדרגה לאחר שחיל האוויר האמריקני קיבל את עצמאותו מצבא ארצות הברית ב-18 בספטמבר 1947. ב-7 במאי 1949, הדרגה הרשמית של הנרי ארנולד בארצות הברית סומנה מחדש מגנרל הצבא לגנרל חיל האוויר. גנרל חיל האוויר ארנולד הוא היחיד בכוחות המזוינים של ארצות הברית שיש לו שתי דרגות חמישה כוכבים והוא הטייס היחיד שיש לו דרגת חמישה כוכבים.
חיל האוויר מצהיר כעת שדרגת גנרל חיל האוויר היא דרגה פעילה וניתן להעניק אותה שוב לפי שיקול דעתו של הקונגרס של ארצות הברית. עם זאת, הנשיא, בהסכמת הסנאט, רשאי להעניק כוכב חמישי בכל עת שימצא לנכון.
דרגה בכירה לגנרל חיל האוויר

הדרגה הבכירה יותר בקרב הכוחות המזוינים של ארצות הברית מגנרל חיל האוויר היא דרגת גנרל הצבאות. דרגת גנרל הצבאות הוענקה רק לגנרלים ג'ון ג'יי פרשינג, יוליסס ס. גרנט וג'ורג' וושינגטון.
הערות שוליים

↑  "Commissioned Officer rank and descriptions". 927th Air Refueling Wing. United States Air Force. 17 בנובמבר 2016. נבדק ב-22 במרץ 2021. {{cite web}}:  (עזרה)
↑  "How many U.S. Army five-star generals have there been and who were they?". history.army.mil. U.S. Army Center of Military History. 31 בינואר 2021. נבדק ב-22 במרץ 2021. {{cite web}}:  (עזרה)
↑  "Fleet Admirals, U.S. Navy". navyhistory.org. Naval Historical Foundation. 1 באוגוסט 1966. נבדק ב-22 במרץ 2021. {{cite web}}:  (עזרה)
1 2  Boyne, Walter J. (1 בספטמבר 1997). "Hap". airforcemag.com. Air Force Magazine. נבדק ב-22 במרץ 2021. {{cite web}}:  (עזרה)
↑  "U.S. Sen. Kasten Pushing Effort To Award Powell With Historic Fifth Star". Jet. 79 (23). במרץ 1991. ISSN 0021-5996. נבדק ב-21 בפברואר 2011. ...there is a movement afoot in the U.S. Senate to award an historic fifth star to the nation's first Black Joint Chiefs of Staff Chairman Gen. Colin L. Powell for his military proficiency. {{cite journal}}:  (עזרה)
↑  Italia, Bob (1991). Armed Forces: War in the Gulf. Abdo & Daughters. pp. 44–46. ISBN 978-1-56239-026-6. נבדק ב-21 בפברואר 2011. {{cite book}}:  (עזרה)
↑  Stephanopoulos, George (1999). All Too Human: A Political Education. Thorndike Press. pp. 330–331. ISBN 978-0-7862-2016-8. נבדק ב-21 בפברואר 2011. {{cite book}}:  (עזרה)
↑  Public Law 94-479 of 1976 to provide for the appointment of George Washington to the grade of General of the Armies of the United States
הנרי "האפ" ארנולד כגנרל הצבא. דרגתו שונתה ב-1949 לדרגת גנרל חיל האוויר.
גבעת בייפאס

| --- | --- |
אין תמונה חופשית
 מידע כללי
 גובה:  660 מ' 
 מיקום:  אזור הברית האנטארקטית,
 רכס הרים:  הרי ויקטורי 
 קואורדינטות:  72°28′00″S 168°28′01″E﻿ / ﻿72.4667°S 168.467°E﻿ / -72.4667; 168.467
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיגבעת בייפאס(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיגבעת בייפאס
 
גבעת בייפאס (באנגלית: Bypass Hill) היא גבעה באזור חוף בורכגרווינק בארץ ויקטוריה, שבאנטארקטיקה.
הגבעה ממוקמת בנקודת ההתמזגות בין קרחון טאקר, וקרחון טרפלגר.
גובהה של הפסגה 660 מטרים מעל פני הים.
היסטוריה > מקור השם

שמה של הגבעה ניתן לה על ידי משלחת הסקר הגאולוגי האנטארקטי של ניו זילנד, אשר חקרה את אנטארקטיקה בעונת המחקר (הקיץ האנטארקטי) 1957–1958.
משלחת הסקר הגאולוגי הקימה תחנת סקר על הגבעה.
הערות שוליים

↑  גאזט השמות האנטארקטיים הרשמי של ארצות הברית
1 2 3 4 5 6  מידע גאוגרפי והיסטורי
↑  בדומה לשני נהרות אשר יכולים להתמזג לנהר אחד, כך גם קרחונים יכולים להתמזג.
גרעין האקומבנס

| --- | --- |

גרעין האקומבנס מסומן באדום
 שיוך:  סטריאטום גחוני 
 מזהים
 לטינית (TA98):  nucleus accumbens 
 טרמינולוגיה אנטומיקה:  A14.1.09.440 
 TA2 (2019):  5558 
 מזהה נרולוקס:  birnlex_727 
 מזהה נרוניימס:  277 
 FMA:  61889 
 קוד MeSH:  A08.186.211.200.885.287.249.487.775.500 
 מזהה MeSH:  D009714 
 מערכת השפה הרפואית המאוחדת:  C0028633 
 
גרעין האקומבנס (NAc) הוא אזור במוח הממוקם בסטריאטום, הוא החלק העיקרי של הסטריאטום הגחוני (ventral striatum) ואחד מגרעיני הבסיס של המוח הגדול.
מבחינה פונקציונלית, גרעין זה הוא חלק מהמערכת המזולימבית ומהמערכת הלימבית.